1. **Vukitani:**
	* **Na malumalumu nei Eroni (Lako Yani 32:1-5)**
		+ Na vosa vaka Iperiu na “elohim” e dusia ni levu na “kalou,” ia e kena I vakavakayagataki ga me cavuti kina na Kalou e duabau: “Koi au ko Jiova na nomu Kalou [*elohim*], ka kauti iko tani mai na vanu ko Ijipita” (Lako Yani 20:2).
		+ Ena nona yali ko Mosese, era sa kerei Eroni na tamata me cakava vei ira e dua na ‘*elohim*’ ka rawa ni ra raica ka *me ra lotu vua (*LY*.* 32:1). Era sa baci guilecava na I vunau ka soli ki vei ira kei na nodra sa soli ira ka vakaio me ra talaierawarawa kina (Lako Yani 24:7).
		+ Taumada ena nona vinakata ko Eroni me walia mada vata kei ira na tamata na gagadre qo (LY. 32:2) sa vakavuna na vukitani ka sega ni muduka.
		+ Sa sega kina ni rawa me vakaroti ira ga ni tabu ni caka na matakau, ka bulia kina na pulomakau koula, ka kacivaka, “Oqo na kalou [*elohim*] nei Isireli ka kauti kemudou cake mai na vanua ko Isipita!” (LY. 32:4 MEV).
	* **Na Solevutaki ni Pulomakau (Lako Yani 32:6)**
		+ Ni ra vakatakarakarataka na kalou ena bulumakau, era sa vakalailaitaka na kena I yaloyalo Kalou Kaukauwa ki na dua na manumanu, ka lotu vua na ka buli ka sega vua na Dauniveibuli (Rom 1:23).
		+ Sa vakacalai nodra vakasama ena nodra nauma ni na liutaki ira rawa na matakau era bulia. Era nanuma ni *‘elohim’* (kalou) e sa veisau me bulumakau! (Lako Yani 32:24)
		+ Era sa vuki dina mai na lotu ki vua na Kalou ka me ra lotu vua na tevoro (Vakarua 32:17). Ni ra lotu tiko vua na Kalou, era tubu vaka yalo, ka yaco me veiucui kei na Kalou.
		+ Ena nodra lotu vua na tevoro, sa tekivu me torosobu na nodra bula, ka ra sa tautauvata kina kei na tevoro era lotu vua.
		+ Ni da sega ni solia na lomada vua na Dauniveibuli, ka qarava na matakau (o koya and tka ra levu tu), ena yaco dina ga me na tuberi keda ki na torosobu kei na velavela ni bula.
	* **Nai Valavala ca ni qaravi matakau (Lako Yani 32:7-8)**
		+ Ni ko cuva ki na na matakau, (veitalia ke vakatakarakarataka na Kalou, Jisu se o ira na yalododonu) o sa beca na I vunau ni Kalou (LY. 20:3-6) ko sa I talaidredre ka ivalavala ca.
		+ Na cava na qaravi matakau ni 21-ni-senitiuri (21st-century)? Qaravi matakau sai koya na noda lotu vua e dua na ka me I sosomi ni Kalou. Na matakau sai koya e dua na ka e vesuka vakalevu cake ka vakabobulataka noda vakanananu, kauwai, gauna, kei na vakasama ka vakalailai na Kalou.
		+ Na matakau cava soti eda qarava? Sa rawa ni o vola na nomu matakau. So na I vakaraitaki: dokadoka, kaukauwa, dautagane/yalewa, kakana, cakacaka, social media…
		+ Na cava e kovuta na qaravi matakau qo? Noda tovo ni bula, vakarau ni vakasama, kauwai, veisautaka talega noda bula veimaliwai. Eda vakaisosomitaka na veiwekani dina kei na Kalou kei na veimaliwai vovodea tawayaga ka sega ni vakabulai keda rawa.
2. **Veisorovaki:**
	* **“Suka tani mai na nomuni cudru waqawaqa!” (Lako yani 32:9-29)**
		+ Kalou e kaya vei Mosese “Mo ia ka lako sobu; ni ra sa vakasisilataki ira ko ira na NOMU tamata KO kauti ira cake mai na vanua ko Ijipita.” (LY. 32:7).
		+ E sauma ko Mosese: “Era sa sega ni noqu tamata era nomuni, sa sega ni o au ka kauti ira mai,koi kemuni ga.” (LY. 32:11). Na Kalou sa kerea me vakatarai koya me vakarusai Isireli (LY. 32:10), ia sa sega ni via vakadonuya ko Mosese.
		+ Sa dodonu na cudru ni Kalou, ia e kila rawa ko Mosese ni “dauloloma sa rawa na veilewai” (Jemesa 2:13). Ni oti na nona vakamamasu ena vukui Isireli, ka sa vakadeitaka ni sa vakasu -ka na nona cudru na Kalou, sa siro sobu mai na ulunivanua ena cudru (LY. 32:12-15). Nona raica nodra vukitani, sa voroka kina nai vakatakilakila ni veiyalayalati: na vatu raraba (LY. 32:19).
		+ Ni rogoca oti na I ulubale nei Eroni, sa vakatauca vakadodonu na nona lewa me tarova kina na nodra marau vakalialia (LY. 32:20-28).
	* **“Bokoci au laivi mai na nomuni vola ko ni sa vola!” (Lako Yani 32:30-32)**
		+ Na I matai ni nona vakamamasu sa tarova kina ko Mosese nodra vakarusai na tamata. Ia sa matata tale ga ni Kalou sa sega ni rawa ni vakalougatataki ira tale ni oti nai valavala ca oqo. Sa nanuma kina ko Mosese me vakamamasu tale mada vakadua (LY. 32:30).
		+ Sa lomasoli ko Mosese me kakua ni vakabulai kev -aka era sega ni vosoti na tamata (LY. 32:31-32).Ia, e duatani na mataqali veivosoti ka kerea tiko ko Mosese, e sega ni vakayagataki na vosa vaka a Iperiu koya e dau vakayagataki vakawaso -ma. E kerea vua na Kalou me colata” na nodra I valavala ca na tamata.
		+ E dusia oqo ni Kalou ena kauta vua na I valavala ca ka colata, ka sauma na kena I sau:na mate (Aisea 53:6; Roma 6:23). Sai koya sara ga oqo na ka e cakava ko Jisu ena kauveilatai. E colata na noda I valavala ca ka me mate ena mate e dodonu me da mate kina (1 Pita 2:24).